Уст Ордински бурятски автономен окръг
Уст Ордински бурятски автономен окръг (; ) е бивш субект на Руската федерация, влизал в състава на Иркутска област със статут на автономен окръг.

Административен център на окръга е селището от селски тип Уст Ординский. Площта му е 22,4 хил. km², а населението – 143,4 хил. души (2001).

Сливане 
На 11 октомври 2005 г. между властите на Иркутска област и Уст Ординския бурятски автономен окръг (УОБАО) в Уст Ординский е подписан договор за обединение на 2-те административни единици. Документът определя пълномощията на органите на държавните власти на субектите на Федерацията и бюджетните процеси в уедрения регион.

Новият субект на Руската федерация се нарича „Иркутска област“ и е правоприемник на двата субекта. УОБАО влиза в неговия състав с особен административен статут и се нарича Уст Ордински бурятски окръг. Договорът предвижда, че регионалните данъци, събирани в УОБО, ще остават в неговия бюджет.

На 11 октомври 2005 г. парламентите на Иркутска област и Уст Ординския бурятски автономен окръг приемат обръщение към президента на Руската федерация „За образуване на новия субект на Федерацията“. В резултат от референдума за обединението новата обединена Иркутска област е обявена от 1 януари 2008 г.

Райони

Външни препратки 
  Официален сайт на Уст Ординския бурятски окръг 

Бивши субекти на Руската федерация
География на Иркутска област
История на Иркутска област
Автономни региони